Daniel Edward Pilarczyk

Daniel Edward Pilarczyk (født 12. august 1934 i Dayton i Ohio i USA, død 22. mars 2020 i Cincinnati) var en amerikansk katolsk prelat og metropolitanerkebiskop av Cincinnati fra 1982 til 2009.

Liv og virke

Bakgrunn
Etter skolen gikk han først på seminaret Saint Gregory i Cincinnati, som han ble uteksaminert fra i 1953. Deretter studerte han filosofi ved Det pavelige universitet Urbanianai Roma fra 1953 til 1961, hvor han først tok en bachelorgrad i filosofi i 1955 og deretter lisensiat.

Prest
Etter å ha oppnådd bachelorgrad i teologi i 1958, ble han ordinert til prest den 20. desember 1959 av patriarken av Kilikia, kardinal Krikor Bedros XV Agagianian.

Deretter fortsatte han studiene ved Urbaniana og fikk doktorgrad i teologi i 1961. Han fullførte deretter postdoktorstudier i klassikere ved Xavier University of Cincinnati i 1965 med en Master of Arts (MA Classics) og ble til slutt uteksaminert i 1969 med en Doctor of Philosophy (Ph.D. Classics) ved University of Cincinnati. Fra 1968 til 1974 var han visepresident for Athenaeum of Ohio og rektor ved Saint Gregory Seminary.

Hjelpebiskop i Cincinnati
Pave Paul VI utnevnte ham den 12. november 1974 til hjelpebiskop i Cincinnati og titulærbiskop av Hodelm. Erkebiskopen av Cincinnati, Joseph Bernardin, bispeviet ham den 20. desember samme år. Medkonsekratorer var erkebiskop Nicholas Thomas Elko, hjelpebiskop i Cincinnati, og biskopen av Youngstown, James William Malone. Som hjelpebiskop var han både generalvikar og Trustee for Athenaeum of Ohio, det tredje eldste katolske presteseminaret i USA.

Erkebiskop av Cincinnati
Pave Johannes Paul II utnevnte ham til erkebiskop av Cincinnati den 30. oktober 1982, etter Joseph Bernardin, som ble erkebiskop av Chicago. Innsettelsen fant sted 20. desember samme år. Den 15. juni 1993 ordinerte han Carl Kevin Moeddel til hjelpebiskop i Cincinnati, som hadde dette embetet til han trakk seg 20. juni 2007 på grunn av sykdom. Som erkebiskop fungerte han også som kansler for Ohio Athenaeum frem til han gikk av 21. desember 2009. Han var også Trustee for Catholic University of America, først fra 1983 til 1991 og senere igjen mellom 1997 og 2000.

Han fungerte også som president for USAs katolske biskopskonferanse fra 1989 til 1992, og ble etterfulgt av erkebiskop John Lawrence May av Saint Louis, og så overlot embedet til erkebiskopen av Baltimore, William Henry Keeler.

Erkebiskop Pilarczyk, som også var medlem av American Philological Association, ga også ut en rekke teologiske lærebøker. Han mottok flere æresdoktorer.

I oktober 2008 ble biskop Dennis Marion Schnurr av Duluth i Minnesota utnevnt av pave Benedikt XVI til Pilarczyks koadjutorerkebiskop.

Den 12. august 2009 innrakte Pilarczyk offisielt sin avskjedssøknad på sin 75-årsdag, som ønsket av Vatikanet. Den ble formelt akseptert av pave Benedikt XVI den 21. desember 2009 (dagen etter at han feiret både 50 år som prest og 35 år som biskop).

Etter mange år med svekket helse døde han den 22. mars  2020. Begravelsesmessen ble strømmet på internett og uten nærvær av menighet grunnet covid-19-restriksjoner, ble holdt i St. Peter in Chains Cathedral den 27. mars 2020.

Verker
 Living in the Lord: The Building Blocks of Spirituality (1987)
 Twelve Tough Issues: What the Church Teaches and Why (1989)
 The Catholic Guide to Confession (1990)
 We Believe: Essentials of Catholic Faith (1990)
 The Parish: Where God's People Live (1992)
 What Must I Do? (1993)
 Our Priests: Who They Are and What They Do (1995)
 Lenten Lunches: Reflections on the Weekday Readings for Lent and Easter Week (1995)
 Bringing Forth Justice: Basics for Just Christians (1997)
 Thinking Catholic (1997)
 Practicing Catholic (1998)
 Believing Catholic (1999)
 Live Letters: Reflections on the Second Readings of the Sunday Lectionary (2002)
 When God Speaks: Reflections on the First Readings of the Sunday Lectionary (2005)
 Being Catholic: How We Believe, Practice, and Think (2006)

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Erkebiskop Paul John Hallinan (1911–1968) *1958
 Kardinal Joseph Louis Bernardin (1928–1996) *1966
 Erkebiskop Daniel Edward Pilarczyk (1934–2020) *1974

Referanser 

Katolske biskoper fra USA
Linjen Rebiba
Personer fra Dayton